বাঘজান কাণ্ডৰ ক্ষতিপূৰণ প্ৰসংগত অইলে ভংগ কৰিছে কৰ্পৰেট আইনঃ চি.এচ.আৰ. ফাণ্ডৰ ধন ক্ষতিপূৰণৰ নামত হস্তান্তৰ।
সেয়েহে কোনো কোম্পানীয়ে চি.এছ.আৰ. ফাণ্ডৰ ধন ক্ষতিপূৰণৰ বাবদ ব্যৱহাৰ কৰাটো যে নীতিবিৰুদ্ধ সেই বিষয়টো সম্পৰ্কে সমাজকৰ্মীকেইজনে সামাজিক মাধ্যমৰ জৰিয়তে প্ৰতিক্ৰিয়া ব্যক্ত কৰে।তেওঁলোকৰ অভিযোগ অনুসৰি এই ক্ষেত্ৰত "কৰ্পৰেট এক্ট" সম্পূৰ্ণভাৱে উলংঘা কৰা হৈছে।
এই প্ৰতিক্ৰিয়া বিভিন্ন সংবাদমাধ্যম যোগে সম্প্ৰচাৰিত হোৱাত অইল ইণ্ডিয়াৰ মুখ্য জনসম্পৰ্কৰক্ষী বিষয়া ত্ৰিদিৱ হাজৰিকাই বিষয়টো সম্পৰ্কত স্পষ্টীকৰণ আগবঢ়াই কয় যে ক্ষতিপূৰণৰ বাবদ আগবঢ়োৱা ধনৰাশি প্ৰকৃততে অপাৰেচনৰ বাবদ জমা পুঁজি আৰু সেই পুঁজি কোম্পানীৰ চি.এছ.আৰ. ফাণ্ড জমা থকা একাউণ্টত ৰখা হৈছিল।
উল্লেখযোগ্য যে, কোম্পানীৰ নিয়ম অনুসৰি চি.এছ.আৰ. ফাণ্ডৰ ধন উন্নয়নমূলক কামৰ বাহিৰে আন কোনো ক্ষতিপূৰণৰ বাবদ ব্যৱহাৰ কৰিব নোৱাৰি আৰু অইল ইণ্ডিয়াও যিহেতু এক কোম্পানী, গতিকে তেওঁলোকৰ ক্ষেত্ৰতো একে নিয়মেই প্ৰযোজ্য হ'ব । কিন্তু অইল কৰ্তৃপক্ষই কেনেদৰে চি.এছ.আৰ. ফাণ্ডৰ ধন ব্যয় আৰু জমাৰ হিচাপ বিত্তীয়বৰ্ষৰ আয়-ব্যয়ৰ হিচাপৰ লগত সনাপোটোকা কৰিব?
সেয়েহে সমাজ-পৰিবেশকৰ্মীকেইজনে অইল কৰ্তৃপক্ষৰ তৰফৰ পৰা দায়সৰা মন্তব্যৰে আভুৱা ভৰাৰ সলনি গ্ৰহণযোগ্য এক স্পষ্টীকৰণ দাবী কৰাৰ লগতে কেৱল ১১টা পৰিয়ালেই নহয় সমগ্ৰ ক্ষতিগ্ৰস্ত স্থানীয় ৰাইজক উচিত ক্ষতিপূৰণ দিয়াৰ ব্যৱস্থা কৰা আৰু ক্ষতিপূৰণৰ নামত বিভাজনৰ কূটকৌশল অৱলম্বন নকৰিবলৈও দাবী কৰিছে। অন্যথা জনতাৰ সপক্ষে আৰু অইলৰ দূৰ্নীতিৰ বিৰুদ্ধে ন্যায়ালয়ৰ ওচৰত পুনৰ দ্বাৰস্থ হ'বলৈ বাধ্য হ'ব বুলি সংবাদ মাধ্যমলৈ প্ৰেৰণ কৰা এক বিবৃতিৰ যোগেদি সোনেশ্বৰ নৰহ, সমূদ্ৰজিৎ গোহাঁই আৰু আফ্ৰিন ৰহমানে জানিবলৈ দিছে।
